b'\n_START_ARTICLE_\nVasilij Ivanovi\xc4\x8d Garpe\n_START_SECTION_\n\xc5\xbdivljenje\n_START_PARAGRAPH_\n24. junija 1781 je bil sprejet v Preobra\xc5\xbeenski polk; leta 1783 je bil kot zastavnik preme\xc5\xa1\xc4\x8den v Keksgolmski pehotni polk. 1. januarja 1788 je bil povi\xc5\xa1an v podporo\xc4\x8dnika in 1. januarja 1789 v poro\xc4\x8dnika._NEWLINE_Za zasluge med vojno s \xc5\xa0vedi (1789-90) je bil 9. avgusta 1789 povi\xc5\xa1an v stotnika. Udele\xc5\xbeil se je tudi bojev proti Poljakom v letih 1792 in 1794 ter vojne tretje koalicije. Leta 1806 je bil povi\xc5\xa1an v polkovnika._NEWLINE_Istega leta se je udele\xc5\xbeil okupacije Moldavije in naslednje leto bojev proti Turkom. 30. avgusta 1808 je postal poveljnik Narvskega mu\xc5\xa1ketirskega polka in 21. januarja 1809 je postal \xc5\xa1ef Navaginskega mu\xc5\xa1ketirskega polka; slednji je bil 22. februarja 1811 preoblikovan v pehotni polk._NEWLINE_S polkom se je udele\xc5\xbeil zadnjih bojev proti \xc5\xa0vedom leta 1809. Leta 1812 je postal poveljnik 1. brigade 14. pehotne divizije; za zasluge je bil 18. oktobra istega leta povi\xc5\xa1an v generalmajorja._NEWLINE_Med bitko za Leipzig je bil 7. oktobra 1813 ranjen, zaradi \xc4\x8desar je bil prisiljen zapustiti aktivno voja\xc5\xa1ko slu\xc5\xbebo.'